Page:Songs of bonnie Scotland.pdf/20

 20 THE BOATIE ROWS. O weel may the boatie row, And better may she speed ! And weel may the boatie row, That wins the bairns' bread. The boatie rows, the boatie rows, The boatie rows indeed ; And happy be the lot of a' That wishes her to speed. I cuist my line in Largo Bay, And fishes I caught nine. There's three to boil, and three to fry, And three to bait the line. The boatie rows, the boatie rows, The boatie rows indeed ; And happy be the lot of a' That wishes her to speed. O weel may the boatie row, That fills a heavy creel, And cleads us a' frae head to feet, And buys our parritch meal. The boatie rows, the boatie rows, The boatie rows indeed ; And happy be the lot of a' That wish the boatie speed. When Jamie vow'd he would be mine, And wan frae me my heart, O muckle lighter grew my creel! He swore we'd never part. The boatie rows, the boatie rows, The boatie rows fu' weel; And muckle lighter is the lade, When love bears up the creel.